kardosdrur/scandi-wiki huggingface dataset:
Solbergaskatten

Solbergaskatten er et depotfund af mønter og smykker fra 1500-tallet, som blev fundet i Solberga i bydelen Älvsjö i Stockholm i maj 1955.

Solbergaskatten blev opdaget af to 10-årige drenge Thomas Björkman og Thomas Olsson i en frokostpause, hvor de legede ved nogle murbrokker fra Stockholm midtby, som var deponeret i Solberga. Drengene fandt 758 mønter og tre stykker sølvtøj.  Den arkæologiske udgravning afdækkede sammenlagt 2.132 sølvmønter, 11 ringe og en sølvkæde på 1 m.

Mønterne var hovedsageligt slået under Gustav Vasa, Erik 14. af Sverige og Johan 3. af Sverige mellem 1520-1598. 12 af mønterne var udenlandske, én var en sjælden litauisk mønt fra 1590'erne. En halvdaler fra Johan 3.'s regeringstid var meget værdifuld.

Den ældste mønt var en halvørtug uden årstal fra Sten Sture den yngre tid som rigsforstander (1512–1520), og den yngste mønt var en rigsdaler fra 1598 Vestfriesland.

Skatten blev fundet i murbrokker fra bygninger fra før Hötorgsskrapan i kvarteret Gropen på Norrmalm i Stockholm, i huset nærmest Sergels Torg, der var læsset af i Solberga en månedstid tidligere. I 1590'erne var Norrmalm et tyndt bebygget område uden for Stockholm med gårde og landbrug, og skatten har haft meget stor værdi, da den blev gemt.

Skatten blev indløst af Stadsmuseet i Stockholm for anseelige 2.500 SEK. Skatten vises fra foråret 2019 i salen "Skatten" i Stockholms Stadsmuseum.

Referencer

Eksterne henvisninger 
Stefan Håkansson: Solbergaskatten på www.stockholmskallan.se

Arkæologiske fund fra Sverige
Depotfund
Stockholms historie
Migdale-skatten

Migdale-skatten (engelsk The Migdale Hoard) er et depotfund af smykker fra den tidlige bronzealder, som blev fundet i maj 1900 af en arbejdsmand efter at have sprængt en granitklippe ved "Tulloch Hill" ved Bonar Bridge i Skotland.

Fundet er dateret til omkring år 2000 f.Kr. og består af række bronzegenstande heriblandt et øksehoved, et sæt armbånd og ankelringe og fornemt udskårne knapper i jet og kanalkul, der kan have siddet på en jakke, hårornamenter og dele af en dekoreret hovedbeklædning.

Fundet er på National Museums Scotland i Edinburgh.

Referencer

Arkæologiske fund fra Storbritannien
Skotlands historie
Oldsager fra Bronzealderen
Depotfund
Genstande på National Museums Scotland
Sunnfjord (kommune)

Sunnfjord er en kommune i Vestland fylke som blev oprettet 1. januar 2020 ved at kommunerne Førde, Jølster, Gaular og Naustdal blev lagt sammen. Disse kommuner var fire af de daværende syv kommuner som regnes til distriktet Sunnfjord, mens de tre kommuner som ikke indgår i den nye storkommune, er Askvoll, Fjaler, Flora og (delvis) Bremanger.

Olve Grotle (Høyre) er ordfører og Jenny Følling (Senterpartiet) varaordfører i kommunen.

Sunnfjord kommune grænser til Kinn og Gloppen i nord, Stryn og Luster i øst, Sogndal i sydøst, Høyanger og Hyllestad i syd og Askvoll i vest.

Kommunen har et areal på 2.208 km². Der boede ved begyndelsen af 2020 21.959 personer i kommunen.

Førde er kommunecenter og den eneste større by i Sunnfjord kommune. Andre byer er Skei i Jølster, Vassenden, Naustdal, Sande i Sunnfjord og Bygstad.

Kendte sunnfjordinger 
 Nikolai Astrup († 1928), kunstmaler, født i Bremanger, voksede op i Jølster
 Erlend Apneseth (1990-), musiker, folkemusiker som spiller hardangerfele, kommer fra Jølster

Kilder og henvisninger 

 
Kommuner i Vestland
Wiens forskydningslov

Wiens forskydningslov siger, at et sort legemes temperatur  er omvendt proportional med den mest intense bølgelængde  udsendt i form af varmestråling:

Et objekt, der er varmt nok til at udsende synlig varmestråling, vil altså først udsende rødligt lys (lang bølgelængde). Ved højere temperaturer vil det derimod udsende blåligt lys (kort bølgelængde) og derover usynlig ultraviolet stråling og anden højfrekvent stråling. 

Loven blev formuleret af Wilhelm Wien i 1893.

Udledning 
Loven kan udledes fra Plancks strålingslov, der beskriver radiansen for hver enkelt bølgelængde :

hvor  er radiansen, hvilket er effekten pr. areal, pr. rumvinkel og pr. bølgelængde. Plancks konstant er skrevet som ,  er lysets hastighed i vakuum, og  er Boltzmanns konstant. Bølgelængden  er da, hvor  har sit maksimum, hvilket er, hvor hældningen er nul:

Den afledte til radiansen er:

Da den afledte ved maksimum skal være nul, kan faktoren foran parentesen ganges væk. Ligningen bliver da:

For yderligere at simplificere ligningen kan  defineres til at være:

Ligningen, der skal løses, er altså:

Dette kan løses numerisk vha. en fikspunktsiteration:

Ved at gætte på 1 som  konvergerer iterationen på:

Ud fra definitionen på  ses det, at:

hvilket er Wiens forskydningslov. Med de kendte værdier for ,  og  kan proportionalitetskonstanten beregnes til at være:

Produktet mellem temperatur og bølgelængde vil altså altid være denne konstant.

Kildehenvisninger 

Termodynamik
Kvantemekanik
United States–Mexico–Canada Agreement

United States–Mexico–Canada Agreement (USMCA, Aftalen mellem De Forenede Stater, De Forenede Mexicanske Stater og Canada) er en underskrevet, men ikke ratificeret frihandelsaftale mellem Canada, Mexico og USA.

Aftalen er resultatet af en genforhandling af 2017-2018 af den nordamerikanske frihandelsaftale (NAFTA) af dens medlemsstater, som uformelt accepterede betingelserne den 30. september 2018 og formelt den 1. oktober. USMCA blev underskrevet af USAs præsident Donald Trump, den mexicanske præsident Enrique Peña Nieto og den canadiske premierminister Justin Trudeau den 30. november 2018 som en sidebegivenhed under G20-topmødet 2018 i Buenos Aires. Hvert lands lovgivere skulle efterfølgende ratificere aftalen.

Forhandlingerne "fokuserede stort set på bileksport, stål- og aluminiumstariffer og mejeri-, æg- og fjerkremarkederne." En bestemmelse "forhindrer hver part i at vedtage love, der begrænser den grænseoverskridende strøm af data". Sammenlignet med NAFTA øger USMCA miljø- og arbejdsmarkedsreglerne og stimulerer mere indenlandsk produktion af biler og lastbiler. Aftalen giver også opdateret intellektuel ejendomsbeskyttelse, giver USA mere adgang til Canadas mejerimarked, indfører et kontingent for canadisk og mexicansk bilproduktion og øger toldfri grænsen for canadiere, der køber amerikanske varer online fra $ 20 til $ 150. Den fulde liste over forskelle mellem USMCA og NAFTA er listet på USTRs websted.

Noter 

Frihandelsaftaler
Mexico-Canada Agreement
Canada
Mexico
Kari Martinsen

Kari Marie Martinsen (født 20. januar 1943 i Oslo) er en norsk sygeplejefilosof. Hun har især fokus på omsorg og tillid, og har udgivet flere bøger herom. 

Hun er uddannet sygeplejerske og har desuden autorisation i Danmark. Hun afholder jævnligt foredrag på sygeplejeskoler hvor hun taler om Curologi og patientologi 
 

Personer fra Oslo
Tænketanken Europa

Tænketanken Europa er en dansk tænketank med fokus på EU. Den blev grundlagt i 2014 af CO-industri og Dansk Industri. Siden december 2019 har Lykke Friis været direktør for tænketanken. Hun afløste Bjarke Møller, der havde været direktør fra 1. februar 2014 og frem til 24. juni 2019.

Ifølge InfoMedia var Tænketanken Europa fra sin grundlæggelse og frem til juni 2019 blevet citeret 6.500 gange i danske medier.

Referencer

Eksterne henvisninger 
 Tænketanken Europas websted

Europa
Etableret i 2014
EU i Danmark
Race Torquay

Race Torquay (officielt: Towards Zero Race Torquay) er et australsk endagsløb i landevejscykling som bliver kørt i januar i Torquay, Victoria. Løbet bliver for første gang afviklet i 2020 og er af UCI klassificeret som 1.1. Løbet er en del af UCI Oceania Tour. Løbet fungerer som opvarmning til den følgende søndags store UCI World Tour-løb, Cadel Evans Great Ocean Road Race.

Vindere

Eksterne henvisninger

Cykelløb i Australien
Etableret i 2020
Gasen I Botten (sang)

Gasen I Botten (på dansk: Gassen I Bunden) er en sang af Eddie Meduza. Sangen kan findes på singlen og albummet med samme navn fra 1981.

I Aftonbladet blev "Gasen I Botten" kåret til Eddie Meduzas bedste sang. I en uofficiel afstemning fra sommeren 2002 om Eddie Meduzas 100 bedste sange endte "Gasen I Botten" på andenpladsen.

Eddie Meduza plejede at starte sine koncerter med denne sang.

Musik 
Hvert vers og refrain er 16-beat og er i den originale version af albummet "Gasen I Botten" indspillet i E-dur. Sangen kører med et 4/4 beat (Fire-takts).

Akkordændringerne i versene er som følger (Hvert bogstav repræsenterer et takt): E A E E E E E E E E B E A E B E E.

Og i refrain: E E A A E E B B E E A A E B E B.

Tekst 
Sangen handler om, at Eddie Meduza køber en Chevrolet på "Nisse I Svängen", derefter tager han en tur med sine venner. "Nisse I Svängen" er en bilværksted beliggende i Åstorp i Skåne.

"Sta'n" refererer til Helsingborg, hvis du bor i Åstorp eller Nyvång og skal til byen, du kører til Helsingborg. Motorvejen, de kører på, er E4, der adskiller Åstorp og Nyvång og går til Helsingborg og Helsingør.

Personel 

 Eddie Meduza - Sang, guitar, sangskriver, komponist.
 Rune Backman - Bas.
 Jan-Åke Fröidh - Guitar.
 Börje Lundin - Trommer.

Cover 
Micke Dubois lavede en cover på "Gasen I Botten" på sin sidste album För Fet För Ett Omslag (for fed for et forsidebillede) som en hyldest til Eddie Meduza.

Referencer

Eksterne henvisninger 
Eddies Himmel på Luftkaffe.se, hentet d. 29. februar 2020
Swemusic på Swemusic.se, hentet d. 29. februar 2020

Sange fra 1981
Eddie Meduza-sange
Sange fra Sverige
Singler fra 1981
Mallorca Challenge 2020

Mallorca Challenge 2020 var den 29. udgave af cykelløbsserien Mallorca Challenge og blev arrangeret i perioden 30. januar til 2. februar 2020. Mallorca Challenge bestod af fire løb og var en del af UCI Europe Tour 2020 i kategorien 1.1.

Hold og ryttere

Danske ryttere
Alexander Kamp kørte for 
Niklas Eg kørte for 
Rasmus Byriel Iversen kørte for 
Mads Würtz Schmidt kørte for 
Mathias Larsen kørte for Kometa-Xstra Cycling Team

Resultater

Trofeo Ses Salines-Campos-Porreres-Felanitx

Trofeo Serra de Tramuntana

Trofeo Pollença-Andratx

Trofeo Playa de Palma-Palma

Eksterne henvisninger 
 Officiel hjemmeside

UCI Europe Tour 2020
2020
Corbridge-skatten

Corbridge-skatten (engelsk The Corbridge Hoard eller Corbridge-fundet) er et depotfund, der primært består af jern. Det blev udgravet i 1964 ved det romerske fort Coria ved ved nutidens Corbridge i Northumberland i England. Fundet skal ikke forveksles med depotfundet af guldmønter, der blev fundet tæt ved i 1911.

Det består af flere dele til en romersk rustning, spydspidser, pilespidser til en ballista, en sværdskede og forskelligt værktøj og søm. Den blev fundet i den centrale del af de administrative bygninger i et af de tidlige forter, der lå under den senere romerske by, og det er dateret til mellem år 122 og 138 e.Kr.

Fundet er udstillet i museet ved det romerske fort Coria 4 km syd for Hadrians mur, og andre dele findes på Great North Museum: Hancock i Newcastle upon Tyne.

Referencer 

Litteratur
Allason-Jones L. and Bishop, M.C. 1988: Excavations at Roman Corbridge: the Hoard, HBMCE Archaeological Report 7, London. 
 Daniels, C.M. 1968: "A hoard of iron and other materials from Corbridge" Archaeologia Aeliana Series 4, 46, 115-26
 Davies, R.W. 1970: "A note on the hoard of Roman equipment buried at Corbridge" Durham University Journal, 177-80
 Macdonald, G., 1912: "The Corbridge gold find of 1911", Journal of Roman Studies 2, 43-83
 Manning, W.H. 1972: "Iron work hoards in Iron Age and Roman Britain", Britannia 3, 224-50
 Robinson, H.R. 1975: The Armour of Imperial Rome, (London)

Arkæologiske fund fra Storbritannien
Depotfund
Oldsager fra Jernalderen
Northumberland
Romersk Britannien
Snettisham-skatten

Snettisham-skatten (engelsk Snettisham Hoard eller Snettisham Treasure) er en række depotfund af ædelmetaller fra jernalderen, der blev fundet i Snettisham-området i Norfolk mellem 1948 og 1973.

Fundet består af metal og jet samt mere end 150 fragmenter af torque-smykker i guld/sølv/kobber-legeringer. Mere end 70 er hele. Fundene er dateret til omkring år 70 f.Kr. Den berømteste enkeltdel er den store torque fra Snettisham, som er udstillet på British Museum i London.

Fundet er delt mellem to museer: Norwich Castle Museum og British Museum.

Deputfundet blev rangeret som nr. 4 på listen over arkæologiske fund fra Storbritannien, der blev udvalgt af eksperter fra British Museum til BBCs dokumentarserie Our Top Ten Treasures fra 2003, som blev præsenteret af Adam Hart-Davis.

Se også 
 Ipswich-skatten
 Snettisham smykkefund

Referencer

Eksterne henvisninger 

Arkæologiske fund fra Storbritannien
Depotfund
Oldsager fra Jernalderen
Norfolk
Genstande i guld
Genstande på British Museum
Brogadefundet

Brogadefundet er et depotfund bestående af 2266 mønter med en samlet vægt på omkring 32 kg, der blev fundet i Brogade i Køge den 11. november 1987.

Fundet blev gjort i forbindelse med nedgravning af et el-kabel i Købmand Langkildes gård i Brogade 17, Køge. Køge Museum lavede en udgravning og fandt, at skatten havde ligget i en trækasse.

Skatten består stort set udelukkende af danske mønter og primært af mønter med høj værdi (mark, 2-mark og 4-mark). Den ældste mønt var en 8-skilling fra 1608. Ud over en mark fra 1615 er alle mønterne slået mellem 1644 og 1673, og de fordeler sig på ganske få typer. 1- og 2-mark slået under Christian 4. fra 1644-1646 er de hyppigste. Mønterne er slået, mens  Corfitz Ulfeldt var rigshofmester og kaldes også Hebræere eller Ulfeldterne.

Der var også en del mønter fra Frederik 3., som regerede 1648-1670. Der var 293 mønter slået under Christian 5. i 1671, hvoraf ca. 200 var nyslåede. Størstedelen er slået med et bagsidestempel, som egentlig var fremstillet til at præge mønter i 1670, og nullet er rettet til et 1-tal, hvilket kan ses på mange af mønterne. Foruden mønter slået i København var der mønter slået i Kristiania (Oslo, Norge) og Glückstadt (Tyskland).

Skatten er sandsynligvis nedlagt mellem 1673 og 1676. Gården, hvor skatten er fundet, var ejet af Jens Falch, der var en af byens fremmeste indbyggere og største skatteydere. Det er foreslået, at skatten var gemt af Falchs første kone, Anna Andersdatter, der døde i barselsseng i 1676. Såfremt kun hun har kendt gemmestedet, vil det forklare, hvorfor skatten ikke blev gravet op igen. Skattens værdi var på ca. 1500 daler, mens hele købmandsgården havde en værdi på 900 daler, så skatten har udgjort en formue.

Fundet adskiller sig fra andre møntskatte fra 1600-tallet ved, at det stort set udelukkende består af danske mønter, og at ingen af mønterne er speciedalere. Mønterne fra 1671 findes ikke i andre skattefund fra perioden, og det antages, at alle disse mønter er blevet erhvervet samtidig.

Se også 
 Bogøgårdskatten fra Læsø - en samtidig skat
 Møntfund fra Danmark

Referencer

Litteratur 
Jørgen Steen Jensen: "To møntskatte fra Køge og Roskilde", Historisk Årbog for Roskilde amt 1979 pp. 3-58.
Køge Bys Historie 1288-1988 bd. I 12-88-1850, Køge 1985 p.
Anne Kromann: Sølvskatten fra Brogade i Køge, Køge Museum 1989, 1990, 79-88

Arkæologiske fund fra Danmark
Køge
Depotfund
Ane Lone Bagger

Ane Lone Bagger (født 1966) er en grønlandsk politiker (Siumut).

Liv 
Efter at have afsluttet skolen gik Ane Lone fra 1987 til 1988 på jern- og metalskolen i Aalborg. Fra 1988 til 1991 uddannede hun sig til flymekaniker hos Grønlandsfly, hvilket hun arbejdede som indtil 1993. Efterfølgende arbejdede hun 1 år som flyveleder, før hun blev stewardesse og samtidig uddannede sig til trafikassistent, hvilket hun arbejdede som fra 1996 til 2006. Fra 2007 til 2016 var hun forsikringsmægler.

Ane Lone Bagger påbegyndte sin politiske karriere i 2008, da hun som eneste repræsentant for Demokraatit blev valgt ind i rådet i den nye Qaasuitsup Kommunia. Hun stillede op til Folketingsvalg 2011, men fik færrest stemmer af alle kandidaterne. Ved kommunalvalget i 2008 kunne hun ikke længere indgå i kommunerådet for Demokraatit, selvom hun på landsplan modtog flest stemmer af alle Demokraatit-kandidater. Ved kommunalvalget i 2017 stillede hun op for Siumut og blev valgt ind i rådet for den nye Avannaata Kommunia. I oktober 2018 blev hun udnævnt til uddannelses-, kultur-, kirke- og udenrigsminister i Landsstzret Kim Kielsen IV og bestrider stadig denne post i Landsstyret Kim Kielsen V. Den 22. november 2019 blev hun af Vittus Qujaukitsoq tildelt ansvaret for Det Nordiske Samarbejde, der dog faldt under hendes Udenrigsministerium.

Sammen med sin mand Frank Bagger har hun tvillinger.

Noter 

Medlemmer af Landsstyret
Politikere fra Siumut
When Angels Fall

When Angels Fall er det tredje studiealbum af den danske musiker Lars Muhl, der blev udgivet i 1991 på RCA. Albummet blev indspillet i samarbejde med guitaristen Lars Alsing, som havde en fortid i Aarhus-gruppen 8000 C.

Spor

Medvirkende

Musikere
 Lars Muhl – vokal, keyboards, klaver, kor,  arrangement, blæserarrangement
 Lars Alsing – guitar, keyboards, tamburin, arrangement, blæserarrangement
 Lars Christensen – bas
 Lars Daugaard – trommer
 Kristian Borregaard – keyboards, orgel, klaver, percussion
 Niels Hoppe – saxofon, blæserarrangement
 Jens Chr. Jensen – barytonsaxofon
 Christian Høgh – trombone 
 Knud Erik Nørgaard – trompet 
 Peter Seebach – kor, percussion 
 Marian Svanekjær – kor
 Leif Poulsen – kor  
 Stefan Mohr – kor
 Jens Jefsen – bas på "Just Friends"

Produktion
 Lars Alsing – producer, lydmiksning 
 Lars Muhl – producer, lydmiksning
 Morten Laursen – lydtekniker
 Thomas Laubsen – lydteknikerassistent
 Jørgen Knub – lydmiksning
 Henrik Lund – lydmiksning
 Valle – coverconcept
 Jan Jul – fotos

Referencer 

Album fra 1991
Lars Muhl-album
Depotfund i Irland

Depotfund fra Irland er af en række arkæologiske depotfund bestående af mønter, smykker, metalgenstande og andre værdifulde genstande, som er blevet fundet på øen Irland (Republikken Irland og Nordirland). Det inkluderer både depotfund, der er blevet nedgravet med henblik på at hente den på et senere tidspunkt og offerfund der ikke skulle findes igen, men ekskluderer gravgaver og enkeltgenstande der er fundet uden forbindelse til andre fund. Listen er inddelt efter den arkæologiske eller historiske periode, som fundet tilhører.

Fund fra stenalder 
Tabellen nedenfor lister depotfund, der er dateret til yngre stenalder omkring 4500-2500 f.v.t.

Fund fra bronzealderen 
Tabellen nedenfor lister depotfund, der er dateret til bronzealderen omkring 2500-700 f.v.t.

Fund fra jernalderen 
Tabellen nedenfor lister depotfund, der er dateret til jernalderne omkring 700 f.v.t. til år 400 e.v.t.

Romerske depotfund 
Tabellen nedenfor lister depotfund mde romerske mønter eller sølvgenstande. Der er ganske få romerske depotfund i Irland, da landet aldrig var en del af Romerriget, og de romerske skattefund, som er blevet lokaliseret, antages at være plyndret fra Storbritannien.

Fund fra den tidlige middelalder 
Tabellen nedenfor lister depotfund, der er dateret til den tidlige middelalder fra omkring 400-1100.

Vikingefund 
Tabellen nedenfor lister depotfund, der er forbindes til vikingernes tilstedeværelse i Irland fra 800 til ca. 1000.

Fund fra middelalderen 
Tabellen nedenfor lister depotfund, der er dateret til middelalderen fra 1066 til omkring 1500.

Post-middelalderlige fund 

Tabellen nedenfor lister depotfund, der er dateret til 1536 eller senere efter Henrik 8.'s generobing af landet. De fleste af disse fund er fra elisabethansk tid (1558–1603), hvor 9-årskrigen (1594–1603) skabte stor ustabilitet i Irland, og særligt i Ulster.

Se også 
 Depotfund i Storbritannien
 Depotfund på Kanaløerne
 Depotfund på Isle of Man
 List of metal detecting finds

Referencer 

Litteratur

Eksterne henvisninger 

Arkæologiske fund fra Irland
Depotfund
Lifesick

Lifesick er et dansk metal hardcoreband fra 2014, der blev dannet i Fredericia. Bandet består af fem medlemmer, som alle har erfaringer fra tidligere bands; Jeppe Løwe Hansen (ex. Destroyer Boy, Spinkick, Something To Die For), Jeppe Riis Frausing (Ex. Road To Manila), Nicolai Lindegaard (Ex. Road To Manila, No Love, Something To Die For, Maury Found Dead), Nikolai Lund (ex. Spinkick, No Love) og Simon Shoshan (Ex. Wecanwalkonwatertoo, Spinkick, Slamfund)

Gruppen har udgivet tre album. Deres første album 6.0.1. (2015). Deres andet album Swept in Black (2018) blev godt modtaget af anmelderne. Lifesick udgav i 2022 deres tredje album Misanthropy

Bandet er inspireret af livets turbulente natur, med et tekstunivers fyldt med hadefulde og depressive tanker. Lyden læner sig op af den velkendte svensker dødsmetal lyd, samt moderne breakdowns og referencer til Metallica og Slayer. 

Bandet har spillet mere end 200 koncerter gennem årene, herunder Copenhell (2022), samt turneret gennem Europa med  () (USA) og  (USA). Samt spillet til Impericons  sammen med Cabal, , Dagger Threat, Distant.

Diskografi 
6.0.1. (2015)
Swept in Black (2018) 
Misanthropy (2022)

Medlemmer 
Nikolai Lund - guitar (2014- ) 
Nicolai Lindegaard - guitar (2014- ) 
Jeppe Riis Frausing - bas (2018- ) 
Jeppe Løwe Hansen - trommer (2014- )
Simon Shoshan - vokal (2014- ) 
Allan Kristiansen - bas (2015 - 2018)

Referencer

Eksterne henvisninger 
Lifesick på Discogs
Lifesick på heavymetal.dk

Etableret i 2014
Metalgrupper fra Danmark
Thetford-skatten

Thetford-skatten (engelsk Thetford Hoard eller Thetford Treasure) er et depotfund af romano-britisk metalarbejde, der blev fundet af Arthur og Greta Brooks ved Gallows Hill ved Thetford i Norfolk i England i november 1979.

Fundet består af 23 sølvskeer, tre liturgiske sølvskeer, 22 fingerringe i guld, fire guldarmbånd, fire vedhæng til en halskæde, fem guldkæder, to par hægter fra halskæder, en guldamulet fremstillet som et vedhæng, en indgraveret ædelsten, fire perler (én i emalje og tre af glas) og et bæltespænde i guld, der er dekoreret med en dansende satyr. En lille cylinderformet æske af lerskifer var også en del af fundet. Skatten er dateret til sidste halvdel af 300-tallet.

Fundet er udstillet på British Museum.

Refernecer

Eksterne henvisninger 
 Gilded spoons from the Thetford treasure 
 Engraved gem from the Thetford treasure 
 Gold buckle from the Thetford treasure
 Gold rings from the Thetford treasure 
 Jewellery from the Thetford treasure
 Large spoons (cigni) from the Thetford treasure
 Large Long spoons (cochlearia) from the Thetford treasure

Arkæologiske fund fra Storbritannien
Oldsager fra Jernalderen
Genstande på British Museum
Genstande i guld
Depotfund
Romersk Britannien
Norfolk
Lillestrøm (kommune)

Lillestrøm kommune er en kommune i Nedre Romerike i Viken fylke i Norge. Kommunen blev oprettet 1. januar 2020 ved en sammenlægning af de tidligere Fet, Skedsmo og Sørum kommune. Med  indbyggere, er Lillestrøm den 4. største kommune i Viken.

Historie

Lillestrøm kommune (1902–1962) 
Den oprindelige Lillestrøm kommune blev dannet 1. januar 1908, udskilt fra Skedsmo kommune samtidig med Lørenskog. 1. januar 1962 blev Lillestrøm igen lagt sammen med Skedsmo.

Kommunereformen 
Forud for den nye kommunes oprettelse blev der afholdt rådgivende folkeafstemninger i de tre kommuner. Fet og Skedsmo havde afstemning 30. maj 2016. Spørgsmålet var «Skal Fet og Skedsmo sammen etablere en ny kommune?», med svaralternativene Ja, Nej eller Blank. Sørum havde afstemning samtidig med stortingsvalget 2017, 10. og 11. september 2017, med spørgsmålet om indbyggerne ønsker en sammenlægning med Skedsmo og Fet eller ikke. Alle tre afstemninger fik et flertal af nej-stemmer.

Stortinget vedtok 8. juni 2017 sammenslåingen til Lillestrøm kommune med 86 mot 83 stemmer.

I anledning kommunereformen blev det utredt om ene nærliggende småbyer Rånåsfoss i Sørum og Auli i Nes skulle tilhøre samme kommune. I henhold til kommuneloven tilfalder grænsejustering Kommunal- og moderniseringsdepartementet og ikke Stortinget. Fylkesmannen i Oslo og Akershus tog initiativ til en indbyggerundersøgelse som viste at hele 78 prosent af Auli-beboerne ønskede at forblive i Nes (Akershus), mens 15 procent foretrækker den nye Lillestrøm kommune. Blandt Rånåsfoss-beboerne så vil 46 prosent forblive i Sørum, mens 39 prosent vil gå over til Nes (Akershus). Fylkesmannen anbefalte 27. april at Rånåsfoss skulle blive en del av Nes (Akershus) Kommunal- og moderniseringsdepartementet vedtog senere grænsejusteringen i tråd med Fylkesmannens anbefaling med virkning fra 1. januar 2020.

Kilder og henvisninger 

Kommuner i Viken
Romerike